stanford-oval/wikipedia huggingface dataset:
Vuores
Taide

Vuoreksessa on toteutettu Vuoreksen taideohjelma Luonnon heijastumia, jonka tilaajana oli Tampereen kaupungin Vuores-hanke. Taideohjelman kautta on toteutunut yli 80 teosta ympäri Vuoresta.
Puistot

Vuoreksessa on yhteensä 5 leikkipuistoa. Lisäksi Vuoreksesta löytyy koirapuisto. Keskuspuistossa käsitellään sade- ja valumavesiä luonnonmukaisella tavalla. Koukkujärven ympäri kiertää luontopolku, jonka märkiin kohtiin on rakennettu pitkospuut. Frans Emilin kadulla on viljelypalstoja. Muita puistoja ovat Havulaaksonpuisto sekä Kirjailijanpuisto.
Liikuntamahdollisuudet

Vuoreksesta löytyy frisbeegolfrata, katukoripallokenttä, liikuntapuisto, pumptrack-pyöräilyrata, hiihtolatu sekä Ilves ry:n ylläpitämä Ilves-kenttä.
Muuta

Vuoden 2021 taajamarajauksessa Vuores muodosti oman taajamansa, jossa oli 7 145 asukasta. Taajaman pinta-ala oli 3,62 neliökilometriä ja se oli väestötiheydellään 1 973 asukasta/km² Suomen taajamista kaikkein tiheimmin asuttu. Vuoreksessa toimii myös Suomen ilmavoimiin kuuluvan varikon Lentotekniikkalaitoksen osia.
Aiheesta muualla

Kuvia tai muita tiedostoja aiheesta Vuores Wikimedia Commonsissa
Tampereen kaupunki – Vuores
Asuntomessut Tampereella 2012 (Arkistoitu – Internet Archive)
Tampereen suuralueet, suunnittelualueet, tilastoalueet ja kaupunginosat
| --- | --- |
Keskustan suuralue:  Amuri: Amuri A · Amuri B · Särkänniemi Kyttälä: Jussinkylä · Kyttälä A · Kyttälä B Petsamo: Petsamo Kaleva: Kaleva · Liisankallio · Kalevanrinne · Hakametsä Kalevanharju: Kalevanharju · Järvensivu · Vuohenoja Pyynikki: Pyynikki · Pyynikinrinne · Kaakinmaa Finlayson: Finlayson · Tammerkoski Nalkala-Ratina: Nalkala · Ratina Tammela: Osmonmäki · Tammela A · Tammela B · Tulli Tampella-Lapinniemi: Lapinniemi · Lappi · Tampella Kissanmaa: Kauppi · Kissanmaa · Uusikylä Niihama: Kaupinlaakso · Niihama
Koillinen suuralue:  Messukylä : Ristinarkku · Aakkula · Messukylä Olkahinen: Kumpula · Tasanne · Olkahinen Leinola: Leinola · Holvasti Atala: Atala Pappila: Pappila Linnainmaa: Linnainmaa · Hankkio Ojala: Ojala Takahuhti: Takahuhti · Ruotula · Huikas Turtola: Turtola, Viiala Kämmenniemi: Kämmenniemi Nurmi-Sorila: Nurmi · Sorila · Aitoniemi Teisko: Polso · Terälahti · Velaatta · Viitapohja
Kaakkoinen suuralue:  Kaukajärvi: Kaukajärvi · Lukonmäki · Annala · Haihara Hervanta pohjoinen: Hervanta luode · Hervanta koillinen Hervanta etelä: Hervanta lounas · Hervanta kaakko Rusko: Rusko Hervantajärvi: Hervantajärvi Vehmainen: Vehmainen Hallila: Hallila
Eteläinen suuralue:  Härmälä: Härmälä · Rantaperkiö Koivistonkylä: Rautaharkko · Taatala · Koivistonkylä · Veisu · Korkinmäki · Nirva Peltolammi: Lakalaiva · Peltolammi · Multisilta · Sarankulma · Lahdesjärvi Hatanpää: Hatanpää Nekala: Viinikka · Nekala · Vihioja Muotiala: Jokipohja · Muotiala Vuores: Vuores
Läntinen suuralue:  Epilä: Epilä · Epilänharju · Hyhky · Kaarila Haukiluoma: Haukiluoma · Lamminpää Ikuri: Ikuri Kalkku: Kalkku Myllypuro: Myllypuro Pispala: Ylä-Pispala · Tahmela · Ala-Pispala Rahola: Villilä · Rahola Tesoma: Ristimäki · Tesomajärvi Tohloppi: Tohloppi
Luoteinen suuralue:  Lentävänniemi: Lentävänniemi Lielahti: Lielahti · Niemenranta · Hiedanranta · Santalahti Lintulampi: Niemi · Pohtola · Ryydynpohja · Lintulampi
Kaupunginosat jotka eivät ole tilastoalueita:  Taraste
Vuoreksen asuntomessualuetta
Korschenbroich

| Korschenbroich |
| --- | --- |

 Vaakuna
 fiKorschenbroich 
 51°10′59″N, 6°31′01″E 
Valtio:  Saksa
Osavaltio:  Nordrhein-Westfalen
Piirikunta:  Rhein-Kreis Neuss
Kokonaispinta-ala:  55,26 km2
Korkeus merenpinnasta:  47 m
Väkiluku 2022:  34 187 
 korschenbroich.de 
Korschenbroich sijainti Rhein-Kreis Neussissa. Pienemmässä kuvassa piirikunnan sijainti Nordrhein-Westfalenin osavaltiossa.
Korschenbroich on kaupunki Nordrhein-Westfalenin osavaltiossa Saksan länsiosassa. Se on osa Rein–Ruhrin metropolialuetta ja siten useiden suurkaupunkien, kuten Mönchengladbachin, vaikutuspiirissä.
Maantiede

Korschenbroich sijaitsee Ala-Reinin alangolla Nordrhein-Westfalenin länsiosassa kuutisen kilometriä Mönchengladbachista itään ja noin 20 kilometriä Düsseldorfista länteen. Korschenbroichin länsipuolitse virtaa Niers, joka on Maasin 113-kilometrinen sivujoki.
Historia

Nykyisen Korschenbroichin alueella on asuttu jo esihistoriallisena aikana. Roomalaiset valloittivat Gallian 50-luvulla eaa. ja toivat mukanaan kulttuurinsa. Korschenbroich oli osa Germania Inferioria (Niedergermanien). 400-luvulla jaa. frankit ottivat jalansijaa alueella. Paikkakunnista Korschenbroich, Pesch, Glehn, Liedberg ja Kleinenbroich on ensimmäiset kirjalliset maininnat 1100-luvulta. Korschenbroich maintaan ensi kerran 1127 muodossa Crismeke. Keskiaikana alkanut feodalismi vallitsi alueella aina Ranskan vallankumoukseen saakka. Aikakaudelta jäi muistoksi muun muassa Myllendonkin suvun vesilinna (Schloss Myllendonk), joka edustaa gotiikan ja barokin arkkitehtuuria sekä Schloss Liedberg eli Liedbergin linna. Korschenbroichin kylät liitettiin Preussiin 1816 ja toisiinsa 1975. Kaupunkioikeudet Korschenbroich sai 1981.
Korschenbroich kärsi laajoja pommitustuhoja toisen maailmansodan aikana. Vuonna 1504 valmistunut St. Andreas -kirkon torni säästyi tuhoilta ja jäi paikalliseksi maamerkiksi.
Talous ja liikenne

Korschenbroichin huomattavia yrityksiä on muun muassa erityyppisiin venttiileihin erikoistunut Sempell ja rakennusalan firma Syr. Paikallinen olutpanimo on Bolten-Brauerei, jonka historia alkaa vuodesta 1266. Kaupungin molemmat rautatieasemat, Korschenbroich ja Kleinenbroich, sijaitsevat rataosuudella Mönchengladbach–Düsseldorf. Maantieliikenteen yhteyksiä ovat Bundesstraße 7 ja 230. Lähimmät moottoritiet ovat BAB 44, BAB 46, BAB 52 ja BAB 57.
Aiheesta muualla

Korschenbroich, Nordrhein-Westfalen, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Korschenbroich
Käännös suomeksi
Kulta (peruna)

| Kulta> jauhoinen peruna |
| --- | --- |
Alkuperämaa:  Suomi
Risteytys:  T6 x 6/77
Kasvinjalostaja:  Maatalouskesko
Ylläpito
Lajike-edustaja Suomessa:  Maatalouskesko 1997
Lajikkeen ylläpitäjä:  Maatalouskesko 1997
Kulta on suomalainen, jauhoinen ruokaperunalajike. Kullan tärkkelyspitoisuus on 17 prosenttia. Sitä edustaa siemenperunoina Kesko Suomessa.
Aiheesta muualla

Paavo Ahvenniemi: Uudet K-lajikkeet Kulta, Idole ja Columbo. Tuottava peruna (26) 1999:4, s. 24-27.
Paavo Ahvenniemi: Uusi kotimainen Kulta on kaunis ja aikainen. Maatilan Pirkka 1997:2, s. 47-48.
Suomen jauhoiset perunalajikkeet
Blue Congo
Hertha
Kulta
Lady Claire
Pito
Puikula
Rosamunda
Sabina
Suvi
Suomen perunalajikkeet
Adora 1996/? |
Amazone 1993/1981 |
Annabelle (uusi) |
Appell |
Arielle (uusi) |
Asterix (myös Ruotsi) |
Barima † |
Bellona |
Bintje 1976/1910 (myös Ruotsi) |
Blue Congo |
Columbo  |
Ditta |
Fado 2015 |
Fambo |
Felsina (myös Ruotsi) |
Fontane |
Gloria 1996/1990 |
Hankkijan Tanu 1981/1981|
Hankkijan Timo 1977/1977|
Hankkijan Tomppa |
Hertha † 1987/1979 |
Idole 1995/1988 |
Jazzy 2015 |
Jussi 2015 |
Kardal 1994/1988 |
Kulta 1997/1997 |
Lady Amarilla 2015 |
Lady Britta 2015 |
Lady Cristi |
Lady Claire |
Lady Felicia o |
Lady Rosetta (myös Ruotsi) |
Lady Sara 2015 |
Matilda 1989/1985 (myös Ruotsi) |
Melody 2015 |
Musica 2015 |
Nicola 1994/1973 (myös Ruotsi) |
Ostara 1977-1994 ja 1996/1962 |
Olympia |
Pito 1976/1964 |
Posmo 1986/1978 |
Puikula 1985/maatiaisperuna |
Record † 1976/1932 |
Redstar |
Rikea |
Rocket † 1996|
Rosamunda 1986/1974 (myös Ruotsi) |
Sabina 1979/1976 (myös Ruotsi) |
Saline (uusi)  |
Satu 1996/1996 |
Saturna 1977/1964 |
Seresta |
Sieglinde (Siikli) 1976/1935 |
Sini 1977/1977 |
Solana |
Suvi 1977/1977   |
Swift (tuontiperuna)   |
Timate |
Ukama 1995/1976 (myös Ruotsi) |
Ute 1993/1982  |
Van Gogh 1993/1987 (myös Ruotsi)  |
Velox |
Venla |
Victoria |
Vital † 1996/?

 n • k •
Kristofers Bindulis

| Kristofers Bindulis> Henkilötiedot |
| --- | --- |
Syntynyt: 17. syyskuuta 1995 (ikä 29) Riika, Latvia
Kansalaisuus:   Latvia
Jääkiekkoilija
Lempinimi:  Kris
Pelipaikka:  puolustaja
Maila:  vasen
Pituus:  190 cm
Paino:  87 kg
Pelaajaura
Pääsarjaura:  2011–
Aik. seurat:  SK Riika 17 (Latvia) HK Juniors Riika (Latvia) Hershey Bears (AHL) South Carolina Stingrays (ECHL) Krefeld Pinguine (DEL) HC České Budějovice (CĚL) HK Dukla Michalovce (SloEL)
Kristofers Bindulis (s. 17. syyskuuta 1995 Riika, Latvia) on latvialainen jääkiekkopuolustaja.
Ura > Seuraura

Bindulis debytoi Latvian pääsarjassa jo 16-vuotiaana SK Riika 17:n paidassa kaudella 2011–2012. Hänen tulokaskautensa toi 35 runkosarja- ja kolmessa playoff-ottelussa tehot 2+11=13. Kaudella 2012–2013 Bindulis pelasi HK Juniors Riian paidassa sekä Latvian liigaa että Venäjän nuorten B-sarjaa, joista ensimmäisenä mainitussa sarjassa hän oli joukkueen tehokkain puolustaja Artūrs Salijan kanssa tehoilla 2+6=8.
Kaudeksi 2013–2014 Bindulis siirtyi Pohjois-Amerikkaan NAHL-junioriliigan Soo Eaglesiin. Kesken toisen siellä viettämänsä kauden 2014–2015 hän vaihtoi USHL-junioriliigan Des Moines Buccaneersiin. Kesällä 2015 NAHL-joukkue Aston Rebels varasi Bindulisin kymmenentenä pelaajana ja hän palasi liigaan kaudeksi 2015–2016. Bindulis nousi joukkueen kapteeniksi. Hän oli tehoilla 10+36=46 Rebelsin paras syöttäjä Ryan Cusinin kanssa ja sijoittui sisäisessä pistepörssissä neljänneksi. Bindulis sijoittui koko NAHL:n puolustajien pistepörssissä toiseksi edellään vain Lone Star Brahmasin Cam Clarke. Hänet valittiin kauden päätteeksi liigan tähdistökentälliseen. Kaudeksi 2016–2017 Bindulis siirtyi Lake Superior State Universityn yliopistojoukkueeseen.
Maaliskuussa 2017 NHL-varaamaton Bindulis teki kolmivuotisen tulokassopimuksen Washington Capitalsin kanssa. Hän liittyi samalla amatööritry-out -sopimuksella AHL-joukkue Hershey Bearsin vahvuuteen.
Ura > Maajoukkueura

Bindulis pelasi alle 20-vuotiaiden IA-divisioonan MM-kilpailuissa vuonna 2015, jolloin hän voitti pronssia. Bindulis pelasi myös alle 18-vuotiaiden MM-kilpailuissa vuonna 2013.
Kristofer Ottosson

| Kristofer Ottosson |
| --- | --- |

Henkilötiedot
Syntynyt: 9. tammikuuta 1976 (ikä 48) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  179 cm
Paino:  84 kg
Seura
Seura:  Djurgårdens IF
Sarja:  Elitserien
Pelinumero:  9
Pelaajaura
Pääsarjaura:  1994–
Aik. seurat:  Huddinge IK (Ruotsi I) Wings HC Arlanda (Ruotsi I)
NHL-varaus:  148. varaus, 2000 New York Islanders
Jan Kristofer Ottosson (s. 9. tammikuuta 1976 Tukholma, Ruotsi) on ruotsalainen jääkiekkoilija, joka pelaa Elitserien-joukkue Djurgårdens IF:ssä. Hän on pelipaikaltaan keskushyökkääjä ja hänen vahvuudet ovat kahden suunnan pelaamisessa. Ottosson on edustanut Djurgårdenia koko pääsarjauransa ajan vuodesta 1994. Väliin muualta mahtuu vain vuodet 1996–1999 Ruotsin I-divisioonassa.
Ura

Ottosson on Djurgårdenin oma kasvatti. Hän pelasi joukkueessa ensimmäiset Elitserien-ottelunsa kaudella 1994–1995, jolloin Ottosson pelasi 30 runkosarja- ja kolme playoff-ottelua ilman tehopisteitä. Hän pelasi lähinnä Elitserienin ja J20 SuperElitin välillä, kunnes Ottosson siirtyi noin puolessa välissä kautta 1996–1997 I-divisioonaan. Hän pelasi kuusi ottelua Wings HC Arlandassa ja loppukauden Huddinge IK:ssa, jossa Ottosson pelasi myös kaksi seuraavaa kautta 1997–1998 ja 1998–1999. Jälkimmäisellä kaudella hän pelasi myös yhden EHL-ottelun Djurgårdenissa.
Kaudeksi 1999–2000 Ottosson palasi Djurgårdeniin ja on siitä asti edustanut joukkuetta yhtäjaksoisesti. Hän pelasi ensimmäisen kokonaisen Elitserien-kautensa ja teki 47 runkosarjaottelussa kovat tehot 25+15=40. Ottosson teki yhden kauden maaliennätyksensä ja sijoittui runkosarjan maalipörssissä toiseksi AIK IF:n Mats Lindbergin kanssa. Hän voitti keväällä 2000 Ruotsinmestaruuden. New York Islanders varasi Ottossonin yli-ikäisenä 148. pelaajana NHL:n varaustilaisuudessa 2000, mutta hän ei ole pelannut Pohjois-Amerikassa. Kaudella 2000–2001 Ottosson teki Elitserienin yhden kauden piste-ennätykensä tehoilla 17+24=41. Hän oli Djurgårdenin paras pistemies ja sijoittui runkosarjan pistepörssissä yhdeksänneksi. Ottosson voitti keväällä 2001 toisen Ruotsinmestaruutensa.
Ottosson teki kaudella 2002–2003 tehot 19+19=38 ja hän jakoi Djurgårdenin sisäisen pistepörssin voiton Fredrik Brembergin kanssa. Ottosson voitti keväällä 2010 Elitserien-hopeaa. Maaliskuussa 2009 hän teki nykyisen sopimuksensa Djurgårdenin kanssa, joka päättyy keväällä 2011.
Maajoukkue

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Saksa 2001 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Boston 1996 | jääkiekko |  |
|  Pronssia | Alberta 1995 | jääkiekko |  |
Ottosson edusti Ruotsia vuoden 2001 MM-kilpailuissa, jotka päättyivät pronssiin. Hän oli tehoilla 4+4=8 Kim Johnssonin ja Daniel Aldredssonin kanssa joukkueen toiseksi parhaita pistemiehiä.
Ottosson on voittanut myös alle 20-vuotiaiden MM-hopeaa 1996 ja pronssia 1995 sekä alle 18-vuotiaiden EM-kultaa 1994.
Kustavi Lounasheimo

Kustavi Adolf Lounasheimo (sukunimi aik. Lindeberg; 2. syyskuuta 1882 Viipuri – 5. tammikuuta 1948 Helsinki) oli suomalainen pappi ja runoilija.
Lounasheimo vihittiin papiksi vuonna 1915 ja hän toimi aluksi opettajana Pieksämäen yhteiskoulussa. Lounasheimo oli sitten esikaupunkipappina Viipurissa ja vuonna 1932 hänestä tuli Viipurin tuomiokirkkoseurakunnan virallinen apulainen. Sotavuosien jälkeen Lounasheimo muutti Helsinkiin.
Lounasheimo kuului lestadiolaiseen herätysliikkeeseen. Lounasheimo valitsi ensin lestadiolaisuuden haaroista uusheräyksen, mutta siirtyi vuonna 1931 vanhoillislestadiolaisuuteen.
Teoksia

Ravitse aamulla meitä armollasi.    Suomen rauhanyhdistyksen keskusyhdistys, Kuopio 1949
Avattu veräjä.     Kuva ja sana, Helsinki 1950
Kylväjän päivä : runoja ; jälkeenjääneistä runoista toim. Anna-Maija Raittila.     Kuva ja sana, Helsinki 1953
King Diamondin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 12 |  |
| ↙Livealbumit | 3 |  |
| ↙Kokoelmat | 5 |  |
| ↙EP:t | 2 |  |
| ↙Singlet | 5 |  |
| ↙Videot | 4 |  |
King Diamondin sooloyhtyeen diskografia käsittää 12 studioalbumia, kolme konserttitaltiointia sekä lukuisia lyhyempiä levytyksiä.
Albumit > Studioalbumit

| Vuosi | Tiedot | Listasijoitukset>   | Listasijoitukset>   | Listasijoitukset>   | Listasijoitukset>   | Myynti |
| --- | --- | --- | --- | --- | --- | --- |
| 1986 | Fatal Portrait Julkaistu. 17. helmikuuta 1986  Levy-yhtiö: Roadrunner  Formaatti: CD, C-kasetti, LP | — | 33 | — | — |  |
| 1987 | Abigail Julkaistu: 15. kesäkuuta 1987  Levy-yhtiö: Roadrunner  Formaatti: CD, C-kasetti, LP | 68 | 39 | — | 123 |  175 000 |
| 1988 | ”Them” Julkaistu: 20. kesäkuuta 1988  Levy-yhtiö: Roadrunner  Formaatti: CD, C-kasetti, LP | 65 | 38 | — | 89 |  |
| 1989 | Conspiracy Julkaistu: 21. elokuuta 1989  Levy-yhtiö: Roadrunner  Formaatti: CD, C-kasetti, LP | 64 | 41 | — | 111 |  |
| 1990 | The Eye Julkaistu: 30. lokakuuta 1990  Levy-yhtiö: Roadrunner  Formaatti: CD, C-kasetti, LP | — | — | — | 179 |  |
| 1995 | The Spider’s Lullabye Julkaistu: 6. kesäkuuta 1995  Levy-yhtiö Metal Blade  Formaatti: CD, C-kasetti, LP | — | — | 31 | — |  29 224 |
| 1996 | The Graveyard Julkaistu: 1. lokakuuta 1996  Levy-yhtiö: Metal Blade  Formaatti: CD, C-kasetti, LP | — | — | 23 | — |  |
| 1998 | Voodoo Julkaistu: 24. helmikuuta 1998  Levy-yhtiö: Metal Blade  Formaatti: CD, C-kasetti, LP | — | 55 | 27 | — |  32 907 |
| 2000 | House of God Julkaistu: 20. kesäkuuta 2000  Levy-yhtiö: Metal Blade  Formaatti: CD, C-kasetti, LP | — | 60 | — | — |  |
| 2002 | Abigail II: The Revenge Julkaistu: 29. tammikuuta 2002  Levy-yhtiö: Metal Blade  Formaatti: CD, C-kasetti, LP | — | 42 | 24 | — |  13 466 |
| 2003 | The Puppet Master Julkaistu: 21. lokakuuta 2003  Levy-yhtiö: Metal Blade  Formaatti: CD, LP | — | 36 | — | — |  |
| 2007 | Give Me Your Soul...Please Julkaistu: 26. kesäkuuta 2007  Levy-yhtiö: Metal Blade  Formaatti: CD, LP | — | 28 | 25 | 174 |  4 500 (1. viikko) |
Albumit > Livealbumit

| Vuosi | Tiedot | Listasijoitukset |
| --- | --- | --- |
| 1991 | In Concert 1987: Abigail Julkaistu 1991  Levy-yhtiö: Roadrunner  Formaatti: CD, C-kasetti, LP | — |
| 2004 | Deadly Lullabyes Julkaistu: 21. syyskuuta 2004  Levy-yhtiö: Metal Blade  Formaatti: CD | — |
| 2019 | Songs for the Dead Live Julkaistu: 2019  Levy-yhtiö: Metal Blade  Formaatti: CD, LP |  45 |
Albumit > Kokoelmat

| Year | Tiedot |
| --- | --- |
1992: A Dangerous Meeting Julkaistu: 6. lokakuuta 1992  Levy-yhtiö: Roadrunner  Formaatti: CD, C-kasetti, LP
2001: Black Rose: 20 Years Ago Julkaistu: 6. helmikuuta 2001  Levy-yhtiö Metal Blade  Formaatti: CD
2001: Nightmare in the Nineties Julkaistu: 6. maaliskuuta 2001  Levy-yhtiö: Metal Blade  Formaatti: CD
2003: The Best of King Diamond Julkaistu: 15. syyskuuta 2003  Levy-yhtiö: Roadrunner  Formaatti: CD
2014: Dreams of Horror Julkaistu: 11. marraskuuta 2014  Levy-yhtiö: Metal Blade  Formaatti: CD
EP:t

| Vuosi | Tiedot |
| --- | --- |
1988: The Dark Sides Julkaistu: 1. marraskuuta 1988  Levy-yhtiö: Roadrunner  Formaatti: CD, C-kasetti, LP
1999: Collector’s Item Julkaistu: 1999  Levy-yhtiö: Metal Blade  Formaatti: CD, LP
Singlet

| Vuosi | Tiedot | Albumilta |
| --- | --- | --- |
| 1985 | ”No Presents for Christmas” Julkaistu: 25. joulukuuta 1985  Levy-yhtiö: Roadrunner | Fatal Portrait |
| 1986 | ”Halloween” Julkaistu: 6. kesäkuuta 1986  Levy-yhtiö: Roadrunner | Fatal Portrait |
| 1987 | ”The Family Ghost” Julkaistu: 1 July 1987  Levy-yhtiö: Roadrunner | Abigail |
| 1988 | ”Welcome Home” Julkaistu: 1988  Levy-yhtiö: Roadrunner | ”Them” |
| 1988 | ”Tea” Julkaistu: 1988  Levy-yhtiö: Roadrunner | ”Them” |
| 1990 | ”Eye of the Witch” Julkaistu: 1990  Levy-yhtiö: Roadrunner | The Eye |
| 2018 | ”Halloween (Live)” Julkaistu: 2018  Levy-yhtiö: Metal Blade | Deadly Lullabyes |
| 2019 | ”Masquerade of Madness” Julkaistu: 2019  Levy-yhtiö: Metal Blade | The Institute |
Aiheesta muualla

King Diamond Discogsissa. (englanniksi)
Kukkaismyyjä

Kukkaismyyjä on taiteilija Elga Sesemannin öljyvärein pahville maalaama työ vuodelta 1946. Se on kooltaan 53×42,5 cm. Ateneumin taidemuseo osti maalauksen kokoelmiinsa vuonna 1994.
Sesemann kuvasi usein katunäkymiä ja interiöörejä, joiden autiutta yksinäinen ihmishahmo korostaa. Hän kuului sodanjälkeisen Suomen naistaiteilijoihin aikana, jolloin oli etsittävä uusia todellisuuden hahmottamisen tapoja. Tuolloin alkoivat Suomessa taas naistaiteilijat päästä esiin useamman vuosikymmenen kestäneen vaikeamman vaiheen jälkeen.
Sesemannin värimaailma on vaaleasävyinen, aistillinenkin. Kukkaismyyjän hän maalasi käyttäen leveää sivellintä ja  palettiveitsitekniikalla levitettävää pastamaista värimassaa. Maalaukseen kukkakoju tuo inhimillisen, arkisesta toimeliaisuudesta kertovan ulottuvuuden.
Aiheesta muualla

Kukkaismyyjä (Arkistoitu – Internet Archive) Kansallisgallerian kokoelmatietokannassa.
Kukkakauppa Stenius

Kukkakauppa Stenius on Helsingin Lauttasaaressa toimiva kukkakauppa, jonka historia juontaa 1800-luvun loppupuolelle. Lauttasaarelaisia kauppa on palvellut 1930-luvulta asti.
Nykyisissä tiloissa Lauttasaarentie 31:ssä kauppa on toiminut vuodesta 1967, jolloin se siirtyi Lauttasaarentien toiselta puolelta, nykyisen ostoskeskuksen kohdalla sijainneista kasvihuoneista.
Aiheesta muualla

Suomen kukkakauppiasliiton 60v-historiikki (PDF)
Leppäsuon kauppapuutarha historiallisissa kuvissa
Lauttasaaren kartanon puutarhaviljelmiä kuvattuna 1916
Kukkakauppa Stenius verkossa
Kvanttipiste

Kvanttipisteet ovat pieniä, muutaman nanometrin kokoisia puolijohdeosasia. Niillä on kvanttimekaanisia sähköisiä ja optisia ominaisuuksia, jotka poikkeavat suurempien puolijohdeosasten ominaisuuksista. Kvanttipisteillä on keskeinen rooli nanoteknologiassa.
Kulosaaren Casinolla 1971–1975

| Kulosaaren Casinolla 1971–1975 Martin Brushane Big Band |
| --- | --- | --- |

C-kasetin kansikuva.
Livealbumin tiedot
 Äänitetty : Kulosaaren Casino,    1971-1975
 Julkaistu: 1976
 Formaatti: Musiikkikasetti
 Tuottaja(t): Pekka Härkönen
 Tyylilaji: Big band
 Kesto: 34.39
 Levy-yhtiö: Anuco
Martin Brushane Big Bandin muut julkaisut
|   | Kulosaaren Casinolla 1971–1975 1976 | Anneli Sistonen & Martin Brushane Big Band 1978 |
Kulosaaren Casinolla 1971–1975 on Martin Brushane Big Bandin livealbumi, joka on ilmestynyt vuonna 1976 Anuco-levymerkillä. Tuotanto on Pekka Härkösen.
Lauluosuuksista vastaavat Tiina Weckström, Anneli Sistonen, Martin Brushane ja The Five Tots.
Kappaleet

Sivu 1
1. Moonlight Serenade (-71) 2:02
2. Cherokee (-73) 3:23
3. Busy Line (Puhelimessa) (-72) 2:35
4. Your Make Me Feel So Young (-74) 1:54
5. Smoke Gets in Your Eyes (-71) 2:29
6. Red Roses for a Blue Lady (-75) 2:34
7. September Song (-74) 2:37
Sivu 2
1. Tuxedo Junction (-72) 4:10
2. Lil’ Darling (-73) 3:28
3. Caravan (-71) 4:55
4. Steppaa kundi steppaa (-75) 2:27
5. It’s a Pity to Say Goodnight (-74) 2:05
Kolmastoista kerta

| Kolmastoista kerta Irwin Goodman |
| --- | --- | --- |

Studioalbumin tiedot
 Julkaistu: 1977
 Formaatti: CD-levy, LP, Kasetti
 Tuottaja(t): Vexi Salmi
 Tyylilaji: rock, pop
 Kesto: 37.02
 Levy-yhtiö: Finnlevy
Irwin Goodmanin muut julkaisut
| Häirikkö 1976 | Kolmastoista kerta 1977 | Inkkareita ja länkkäreitä 1977 |
Kolmastoista kerta on vuonna 1977 julkaistu Irwin Goodmanin albumi. Levyn suurin hitti oli "Manu, vippaa muutama markka".
Kappaleet

Kaikki kappaleet säveltänyt Rudolf Holtz, sanoittanut Vexi Salmi nimellä Emil von Retee ja sovittanut Paul Fagerlund.
Rhodos – 3.45
Mary-Ann – 2.48
Goodbye kullanmuru – 3.17
Uusi tie – 3.18
Ruotsi suomettuu – 2.42
Me kolme, mä, sä, hän – 2.38
Manu, vippaa muutama markka – 3.12
Aa-ha, sitä sä tahdot! – 2.59
Minä ja Urkki – 2.51
Oy Suomi – 3.49
Entinen häävalssi – 2.17
Tervemenoa jätkänretale – 3.20
Muusikot

Irwin Goodman – laulu
Paul Fagerlund – kapellimestari, kosketinsoittimet
Arto Alaspää – taustalaulu (2, 10, 12)
Maija Hapuoja – taustalaulu (1, 3, 5, 7)
Kai Lind – taustalaulu (1, 3, 7, 12)
Martti Metsäketo – taustalaulu (1–3, 7, 10, 12)
Irina Milan – taustalaulu (2, 5, 10)
Irma Tapio – taustalaulu (1–3, 5, 7, 10)
Kaj Backlund ja Markku Johansson – trumpetit (10, 12)
Tom Bildo ja Mircea Stan – pasuunat (10, 12)
Pentti Lahti – saksofoni (10, 12)
Tapani ”Nappi” Ikonen ja Ilpo Kallio – rummut ja lyömäsoittimet
Aaro Kurkela – harmonikka (1, 7, 11)
Taito Vainio – harmonikka (5, 10)
Heikki Laurila – kitara
Heikki ”Häkä” Virtanen – basso
Korttipelisatu

Korttipelisatu on Marko Tapion kirjoittama romaani, joka julkaistiin vuonna 1958. Kirjan päähenkilö on poika, joka ihailee isäänsä ja muistelee äitiään, josta isällä on muistona seinälle ripustettu valokuva. Isä on töissä rakennustyömaalla ja johtaa padon rakennustöitä. Yllättäen keskeneräinen pato murtuu, mikä aiheuttaa suurta tuhoa ja houkuttelee yleisöä viereiselle sillalle. Pojalle on tärkeää, että isä pystyy korjaamaan murtuneen padon.
Kirjan lopussa poika viettää tanssien jälkeen yön tyttöystävänsä kanssa. Yön kuluessa poika kertoo tytölle tarinan, jonka nimi on Korttipelisatu. Hän on kuullut tarinan isältään. Aamulla selviää, että pato on saatu yöllä korjattua ja että isä on ollut johtamassa korjaustöitä.